Hişam Zeman

Hişam Zeman an Hîşam Zaman derhêner û rejîsorê norwêcî yê fîlman e ku di 1975an de li Başûrê Kurdistanê hatiye ser dinyayê û bi eslê xwe kurd e.

Hişam Zeman di 10 saliya temenê xwe de koçî welatê Norwêcê kir û di 2004an de li wir xwendina xwe li Peymangeha Fîlm a Norwêcê (Den norske filmskole) ya Lillehammerê kuta kir.

Filmê diploma wî "The Roof" li gelek Festîvalan hate pêşkêşkirin. Di sala 2003'a de bi kurtefilmê "The Bridge" di Festîvala kurtefilmên Nêrwicî de / Norwegian Playwright’s Association Award de beşdarbû. Kurtefîlmê wî yê serketinê yê bi navê Bawke di sala 2005an de li festîvala kurtefîlman a Grimstadê hate xelatkirin, pişt re heman kurtefîlm li festîvalên Clermont-Ferrand û Aspen û Valensiya û Donostia-San Sebastián û Toronto û Palm Spring beşdar bû. Wî di sala 2007an de novelefîlmê bi navê Vinterland çêkir û ev fîlm di heman salê de bû fîlmê destpêk û vekirinê yê Fîlmefestîvala Tromsoyê ya Navneteweyî li Norwêcê.

Derhênerê norwêcî û kurd di 2013an de fîlmê xwe yê nû Før snøen faller ("Berî ku berf bibare") pêşkêş kir û ev fîlme ye ku di êvara 9ê çiliya pêşîn a 2013an de Fîlmefestîvala Dihokê ya Navdewletî vedike.

 Fîlmnîgarî 
 2003: The Bridge
 2004: The Roof
 Bawke, kurtefîlm, 2005
 Vinterland, novelefîlm, 2007
 De andre, kurtefîlm, 2009
 Før snøen faller (Before the Snowfall, Berî ku berf bibare), fîlm, 2013.

 Çavkanî 
 Li ser Hişam Zeman ser malpera IMDb, bi îngilîzî.

 Girêdanên derve 
 Li ser fîlmê Hişam Zeman ê bi navê Before the Snowfall (Berî berfbaranê) ser Facebookê, bi îngilîzî ye
 Trailera fîlmê Before the Snowfall ku fîlmê vekirina Filmefestîvala Duhokê ye]

Kategorî:Derhênerên fîlman ên kurd
Kategorî:Derhênerên fîlman ên norwêcî
Kategorî:Jidayikbûn 1975
Kategorî:Mirovên zindî
Kategorî:Senaryonivîsên kurd